|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΑΤΤΙΚΗΣ****ΔΗΜΟΣ ΚΑΛΛΙΘΕΑΣ****ΔΙΕΥΘΥΝΣΗ ΑΘΛΗΣΗΣ****ΤΜΗΜΑ ΑΘΛΗΤΙΚΟΥ ΕΡΓΟΥ** | **Καλλιθέα, 2/09/2025****Αριθ. Πρωτ. 44496/02-09-25** |
| ΤΑΧ. Δ/ΝΣΗ: Αρμόδιος:Τηλέφωνο: e-mail:  | Ναυταθλητικές εγκαταστάσειςΠαραλία ΤζιτζιφιώνΑ. Σαμπλίδου2109565618 a.samplidou@kallithea.gr  | **ΠΡΟΣ****Τον κ. Πρόεδρο** **του Δημοτικού Συμβουλίου** |

Παρακαλούμε όπως κατά την προσεχή συνεδρίαση του Δημοτικού Συμβουλίου συμπεριλάβετε και το θέμα: «Παραχώρηση χρήσης των Δημοτικών Αθλητικών Εγκαταστάσεων στα αθλητικά και ναυταθλητικά σωματεία της πόλης ή σε οποιαδήποτε ενδιαφερόμενη ομάδα, για την διεξαγωγή προπονήσεων καθώς και για τη διεξαγωγή αθλητικών συναντήσεων και εξουσιοδότηση στον Αντιδήμαρχο Παιδικής Αγωγής και Άθλησης κ. Γεώργιο Χ. Μαργωμένο για την υπογραφή όλων των απαραίτητων εγγράφων»

Λαμβάνοντας υπόψη:

1. Τις διατάξεις του Ν. 3463/2006 (Κώδικας Δήμων και Κοινοτήτων).
2. Τις διατάξεις του Ν. 3852/2010 («Καλλικράτης»).
3. Τον Κανονισμό Λειτουργίας Δημοτικών Αθλητικών Εγκαταστάσεων του Δήμου Καλλιθέας (αποφ. Δ.Σ 278 /2024 ΑΔΑ: Ψ2ΝΕΩΕΚ-1ΛΦ))
4. Το γεγονός ότι στα δημοτικά γήπεδα και γυμναστήρια διεξάγονται προπονήσεις καθώς και αγώνες πρωταθλήματος και κυπέλου των σωματείων της πόλης.
5. Το γεγονός ότι απαιτείται να εκδοθούν παραχωρήσεις των αθλητικών εγκαταστάσεων προκειμένου τα αθλητικά και ναυταθλήτικά σωματεία ή οποιαδήποτε ενδιαφερόμενη ομάδα καταθέσουν εγκαίρως στην αρμόδια υπηρεσία της Περιφέρειας Αττικής τα αιτήματα χορήγησης Αδείας Διεξαγωγής Αθλητικών Συναντήσεων (είτε σε αθλητική εγκατάσταση ή σε φυσικό περιβάλλον/κοινοχρήστους χώρους πόλεων).

Παρακαλούμε αφού λάβετε υπόψη τα παραπάνω.

Εγκρίνετε

1.Την παραχώρηση χρήσης των δημοτικών αθλητικών εγκαταστάσεων του Δήμου Καλλιθέας στα αθλητικά και ναυταθλητικά σωματεία της πόλης ή σε οποιαδήποτε ενδιαφερόμενη ομάδα κατόπιν αιτήσεώς των, για την διεξαγωγή προπονήσεων και για τη διεξαγωγή αθλητικών συναντήσεων (είτε σε αθλητική εγκατάσταση ή σε φυσικό περιβάλλον/κοινόχρηστους χώρους πόλεων) αποκλειστικά επίσημου αγωνιστικού χαρακτήρα (πρωταθλήματα -κύπελλα) και θα έχει ισχύ μόνο εντός των ορίων της άδειας λειτουργίας κάθε εγκατάστασης σύμφωνα με το πρόγραμμα που θα υποβληθεί από την ομάδα και την ομοσπονδία της.
Η παραχώρηση θα γίνεται υπό τους εξής όρους:

* Τήρηση του Κανονισμού Λειτουργίας των εγκαταστάσεων.
* Ευθύνη των συλλόγων για την ασφάλεια των συμμετεχόντων και την τήρηση των κανόνων υγιεινής.
* Απαγόρευση πρόκλησης φθορών σε χώρους και εξοπλισμό.
* Υποχρέωση αποκατάστασης τυχόν ζημιών.
* Δικαίωμα ανάκλησης της παραχώρησης σε περίπτωση μη τήρησης των όρων ή όταν υπάρχει ανάγκη χρησιμοποίησης των αθλητικών εγκαταστάσεων από τον Δήμο.

2. Εξουσιοδοτεί τον Αντιδήμαρχο Παιδικής Αγωγής και Άθλησης κ. Γεώργιο Χ. Μαργωμένο να υπογράφει, εκ μέρους του Δήμου, όλα τα απαραίτητα έγγραφα, συμβάσεις και δηλώσεις προς τους συλλόγους και τις οικείες ομοσπονδίες για την εφαρμογή της παρούσας.

 **ΠΡΟΤΥΠΟ ΑΠΟΔΕΚΤΗΣ ΑΠΟΦΑΣΗΣ ΠΑΡΑΧΩΡΗΣΗΣ ΔΙΚΑΙΩΜΑΤΟΣ ΧΡΗΣΗΣ ΑΘΛΗΤΙΚΩΝ ΕΓΚΑΤΑΣΤΑΣΕΩΝ ΓΙΑ ΧΟΡΗΓΗΣΗ ΑΔΕΙΑΣ ΔΙΕΞΑΓΩΓΗΣ ΑΘΛΗΤΙΚΩΝ ΣΥΝΑΝΤΗΣΕΩΝ ΑΠΟ ΤΗΝ ΠΕΡΙΦΕΡΕΙΑ ΑΤΤΙΚΗΣ**

 Σε απάντηση της υπ’ αριθμ. πρωτ. ……αίτησης σας και σύμφωνα με την υπ’ αριθμ. …… Απόφαση του Δημοτικού Συμβούλιο, παραχωρούμε σε εσάς (αθλητικό σωματείο) καθώς και την ένωση (………….) & την ομοσπονδία (………….) των οποίων είστε μέλος, την/τις …… αθλητική -ες εγκατάσταση -εις που βρίσκονται στην/στις οδούς …………………., για την αθλητική περίοδο ………….. και έως την έναρξη της επόμενης αγωνιστικής περιόδου ………………. και εντός των ορίων της άδειας λειτουργίας κάθε εγκατάστασης για τις αγωνιστικές υποχρεώσεις σας.

Προς διασφάλισή μας, σας ενημερώνουμε ότι οριστικοποίηση των ημερομηνιών παραχώρησης χρήσης θα γίνεται κατόπιν συνεννόησης μας πριν από τη διεξαγωγή της κάθε αθλητικής συνάντησης.

**Ο ΑΝΤΙΔΗΜΑΡΧΟΣ**

**ΓΕΩΡΓΙΟΣ Χ. ΜΑΡΓΩΜΕΝΟΣ**